  Майя Бывальцева Россиысь МЧС-лэн Удмурт Элькунъя валтӥсь управлениезлэн кивалтӥсез Пётр Фомин ас интыужаз кылёз. Со сярысь улосвылъя удысэтлэн пресс-службаез ивортэ. Удысэтэ Россилэн азьмуртэзлэн Владимир Путинлэн «Ожгар службаез нуон сярысь контрактъёс юнматон но куд-ог кун ёзэсъёсын служба нуон дырез кузьгес карон сярысь» косэмез (распоряжение) вуиз. Генерал-майорлэсь служба нуон дырзэ эшшо куинь арлы кузьгес каризы. Тодэ вайытом, 2019-тӥ арын 1-тӥ куарусёнэ Пётр Фоминлы 60 арес тырмиз. Россиысь МЧС-лэн элькунъя валтӥсь управлениеныз со 11 арлэсь трос кивалтэ – 2008-тӥ арысь тулыспалысен.  Тегъёс: Политика Мерлык Ижкар ВладимирПутин МЧС Удмуртия ПётрФомин  